CELEX: 31992R0514
Language: el
Date: 1992-02-28 00:00:00
Title: Κανονισμός (ΕΟΚ) αριθ. 514/92 της Επιτροπής, της 28ης Φεβρουαρίου 1992 περί επαναφοράς της εφαρμογής τελωνειακών δασμών για προϊόντα της κατηγορίας αριθ. 61 (αύξων αριθμός 40.06.10), καταγωγής Κίνας, δικαιούχου των προβλεπόμενων στον κανονισμό (ΕΟΚ) αριθ. 3832/90 του Συμβουλίου δασμολογικών προτιμήσεων

Avis juridique important

|

31992R0514

Κανονισμός (ΕΟΚ) αριθ. 514/92 της Επιτροπής, της 28ης Φεβρουαρίου 1992 περί επαναφοράς της εφαρμογής τελωνειακών δασμών για προϊόντα της κατηγορίας αριθ. 61 (αύξων αριθμός 40.06.10), καταγωγής Κίνας, δικαιούχου των προβλεπόμενων στον κανονισμό (ΕΟΚ) αριθ. 3832/90 του Συμβουλίου δασμολογικών προτιμήσεων  

Επίσημη Εφημερίδα αριθ. L 055 της 29/02/1992 σ. 0090 - 0090

ΚΑΝΟΝΙΣΜΟΣ (ΕΟΚ) αριθ. 514/92 ΤΗΣ ΕΠΙΤΡΟΠΗΣ  της 28ης Φεβρουαρίου 1992  περί επαναφοράς της εφαρμογής τελωνειακών δασμών για προϊόντα της κατηγορίας αριθ. 61 (αύξων αριθμός 40.0610), καταγωγής Κίνας, δικαιούχου των προβλεπόμενων στον κανονισμό  (ΕΟΚ) αριθ. 3832/90 του Συμβουλίου δασμολογικών προτιμήσεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3832/90 του Συμβουλίου της 20ής Δεκεμβρίου 1990 περί της εφαρμογής των γενικευμένων δασμολογικών προτιμήσεων κατά το έτος 1991 για τα κλωστοϋφαντουργικά προϊόντα, καταγωγής αναπτυσσόμενων χωρών (1), που παρατάθηκε για το 1992  από τον κανονισμό (ΕΟΚ) αριθ. 3587/91 (2), όπως τροποποιήθηκε τελευταία από τον κανονισμό (ΕΟΚ) αριθ. 282/92 (3), και ιδίως το άρθρο 12,  Εκτιμώντας:  ότι, με βάση το άρθρο 10 του κανονισμού (ΕΟΚ) αριθ. 3832/90, το ευεργέτημα του προτιμησιακού δασμολογικού καθεστώτος παρέχεται, για το 1992, σε κάθε κατηγορία προϊόντων που αποτελούν στα παραρτήματα Ι και ΙΙ αντικείμενο ατομικών οροφών, μέσα στα όρια  ποσοτήτων που καθορίζονται στη στήλη 8 του παραρτήματος Ι και στη στήλη 7 του παραρτήματος ΙΙ, έναντι ορισμένων ή καθεμιάς από τις χώρες ή εδάφη καταγωγής που αναφέρονται στη στήλη 5 των εν λόγω παραρτημάτων- ότι, σύμφωνα με το άρθρο 11 του εν λόγω  κανονισμού, η είσπραξη τελωνειακών δασμών δύναται να επαναφερθεί σε κάθε στιγμή, κατά την εισαγωγή των προϊόντων αυτών, από τη στιγμή που οι εν λόγω οροφές θα καλυφθούν σε κοινοτικό επίπεδο-  ότι για τα προϊόντα της κατηγορίας αριθ. 61 (αύξων αριθμός 40.0610), καταγωγής Κίνας, η οροφή διαμορφώνεται σε 10 τόνους- ότι, στις 5 Φεβρουαρίου 1992, οι εισαγωγές των εν λόγω προϊόντων καταγωγής Κίνας στην Κοινότητα, δικαιούχου των δασμολογικών  προτιμήσεων, έχουν καλύψει διά καταλογισμού το επίπεδο της εν λόγω οροφής-  ότι ενδείκνυται να επαναφερθούν οι τελωνειακοί δασμοί για τα εν λόγω προϊόντα έναντι της Κίνας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 3 Μαρτίου 1992, η είσπραξη δασμών, η οποία είχε ανασταλεί για το 1992 με βάση τον κανονισμό (ΕΟΚ) αριθ. 3832/90, επαναφέρεται κατά την εισαγωγή στην Κοινότητα των παρακάτω προϊόντων, καταγωγής Κίνας:        Αύξων  αριθμός  Κατηγορία  (μονάδες)  Κωδικός ΣΟ  Περιγραφή εμπορευμάτων           40.0610  61  (τόνοι)  ex 5806 10 00  5806 20 00  5806 31 10  5806 31 90  5806 32 10  5806 32 90  ex 5806 39 00  ex 5806 40 00  Είδη κορδελοποιίας και ταινίες χωρίς υφάδι από νήματα ή ίνες παραλληλισμένα και κολλημένα (bolducs), με εξαίρεση τις ετικέτες και παρόμοια είδη της κατηγορίας 62  Υφάσματα (άλλα από τα πλεκτά) ελαστικά από υφαντικές ύλες συνδυασμένες με νήματα από καουτσούκ       Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Φεβρουαρίου 1992. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 370 της 31. 12. 1990, σ. 39. (2) ΕΕ αριθ. L 341 της 12. 12. 1991, σ. 1. (3) ΕΕ αριθ. L 31 της 7. 2. 1992, σ. 1.